GENESIS 



SABTA 1 



1:1-25 Gode inaminamino alukum klaaebio be. 

1-5 Sinanggwano mikiktemo Gode abilim esa dabaal esa klaae ta 
da baa I e basa keim bie ta be. Alukum ele uno uno olo mililano bio 
otane Gode hobe aalaang dim wat ei une be tie be bie ta Gode 
baane a Bomanal e! gene a bomanobio be. Gode bomanamino watene 
a e bobof ayam funanebio be. Gode baane a Bomanamino bo, 
genebio be. Gode bomanamin osa mililanamin osa afetanebio be. 
Eka Gode baane a Mililanamino bo, genebio be. Amo oloyem 
blimano ta 

6-8 Gode baane a Ayung obo ewit uneb a aayo elaako nanok o! 
genebio be. Am asu blimano ta 

9-10 Gode baane a Aaye abilimo kitem daak aaye kobo einal e! 
Eka dabaal e gatanek o! ge baabase be. E inane a klaaebio be. 
11-13 Gode baane a Inaminamino bukub osa as osa unalin osa alukum 
manal e! gene a manobio be. Dab sa biaano a dabo imin belanaso be. 
Am asu matna blimano ta 

14-19 Gode baane a Afok osa alim esa awitnin osa tubunal e! ge 
baane a tubuso be. Gode baane a Afok obo tab dimo tubunal e! Eka 
alim esa awitnin osa kwinomo dimo tubunok o! inang ge baabonanebio 
be. Ele uno uno olo alukum ayal sena be. Amo asuke asuke o blimano 



ta 

20-23 Gode baane a Alukum aning a eka alukum Inamin inamin olo aay 

tern ye nin e! e inang ge baane a inaibbio be. I alukum i memei 

yomaib ta walibbio be. Gode baane a Alukum wani ye nin e! e inang 

ge baane a inaibbio ta i alukum i memei yomaib ta walibbio be. Amo 

asuke asuke make nao blimano ta 

24-25 Gode baane a Eil a kobol a no? a tim a inab a til a i alukum 

kirn daak nin e! ge baabese be. Inaibbio be. I alukum i memei 

yomaib ta walibbio be. 

29-30 Gode i unalino omyenase be. 

];26-2:25 Gode nakamine klaaebio be. 

1:26-2:25 Gode baane a Nakai nib ulab klaanom o, ge baane a 
Gode naka esa unang osa e ulab klaanebio be. 

SABTA 2 
Gode dabaale halone a nakae klaane ole yole nakamine mitdefen 
teme fugese a hek hek ganse a deibane a Gode baane a Nakamine 
ninino Adamo bo, ge ngenabase be. Gode damibo beselib dolmane a 
Gode Adame debetne a mone a damib ye dofase a kimaase be. Aaye 
sume damib tlaa tie bue damibo ninino Ideno be. Damib ibisak ye 
ase malaebio ta be. Nakamine asiyame dalo dowone a e amit afen 
smik sa biaamabe bo. Ase make ye bie ta nakae yame dalo dowone ta 
mistam baka ayam baka tekein kenamabe bo. Gode Adame baabane a 



Damibo klaa kimaanal e! Asiyam afeto unalamabeb otane damib ele 

ase elekiem yeta mo walo dowonaeb e ele misiam baka ayam baka 

tekein kemin aso bo. Dowonaeb o kaanamabeo bo, ge baabase be. 

Eil a inab a kobol a wan a tfm a HI a aning a Gode i alukum dleb 

tene a Adame dlanse a Adame ninino nganie monse be. Gode baane 

a Adame elekiem bie yole misiamo bo. Alelo klaaubanasi a o Adame 

dahamabo bo, ge baane a omito Gode Adame aanonamino omale ta 

klaa aaunebio ta be. Omito Adame melembole talone a unangmono 

klaaubane ole eka e melene imin klaaobase a Adame haanane a Gode 

unangmono ometne a Adame tena tesio be. Adame unango wateme 

ole e baane a Obo ne ulab biebo bo. Gode obo ne melembole klaane 

mole obo unango bo, ge baabose be. Nakamine kukubo e awok osa 

aleb esa deibene a alelo omone a i kamo makob nio be. Gode baane 

a Ibo memei delanemib o. Inamin inamino alukum kimaain e! ge 

baabese be. Youmo blim keim blib otane i aal ginino besa blib ta be. 

Gode wateme ta Inamin inamino klaa tlane o ayamano a watemse be. 

Amo siks (6) blimano ta Gode okoko blimano a amo seben (7) ole 

sinase be. Gode amo be. 

SABTA 3 

3:1-24 Nakai a unang a i hengaibbio be. 

1-7 Inabe dim omino be. Inabe unangmono baabone o Gode 
asiyamo alukumo awemo bo, ge baane buo gese a o baano a Alukum 

asiyamo unino bo, genebio otane ase damib ibisak el eta awemo bo, 
genebio bo. Melebanemib o kaanomabio bo, genebio bo, geso a 
inabe baane a Mo kaanemibba bo. Walo dowonaib o misiam baka 
ayam baka tekein kenib a Gode ulabanomabio bo. God esa tekein 
kebe bo, ge baabose a o asiyame atemo ta bobole wabose a walo 
dowono a i make atosine dabanso a dowone a misiam baka ayam baka 
tekein kenib a temib ta aal keim ye blib kesoa asaano helo tebel 
bunib ta 

8-21 tekeib afok tubuno ta Gode damib tlaa bebe ta Adam kam 
wali wentenib ta wata sesa wat ayok toulablib ta Gode nglabene a 
Fab blib e? ge nglabese a nakae ngenane o Ne kobo wenteni a aal 
keim kesoa tosianani a ayok toumbli bo, ge nglabase a Gode baane o 
Wane ta baase ta asiyam aweme walo doweib e? ge baase a Adame 
baane o Kebmaye unang olo omnebbio ta omaye asiyame dobno ta 
dowoio bo, ge baabase a unango baabano a Inab eta dim baatnese ta 
asiyame dalo dowoio bo, ge baabaso a Gode inabe baabane a Kobo 
inabeb mole daak dabaal dim daak nal e! Keb molob sel isa o molob 
sel isa amit ye awa genantesin e! Kobo o molob sel? kabmukono 
gowaubanabeb a e keb gabaamone kluta kenanemabe bo, ge baabase a 
Gode unango baabone a Obo meme? dolanang gaeb o enin kino 
watememabeb otane obo imake gobaneb a eka e obo klaa kimaanamabe 
bo, ge baabose a Gode Adame baabane a Kobo inabeb mole sesa 
omfubkeio bo. Kebmaye bumolok biaaneb ta imen dango donama 
ulelo unalale kobo afen biaeb o inabiaaneb ta klaamal e! Ne dabaale 

halo klaaio bo. Kobo imin deskina dabaalanamabeo bo, ge baabase 
a Gode eil aale golone ta isoumo klaane ta Adam kam wall kibenebio 
be. Adame unang olo ninino If ge ngena bue buo o ninino mit makamo 
afenin kesoa nakai a unang a ? nib afoko be. 

22-24 Adam kam wall i kukubo misiam baka ayam baka wafubisio 
be. Gode baane a I afen smik asiyame walo dowonaib ole amit 
afenomabio be. Misiamo bo, gene kesoa damibo fotebese a watnib a 
sesa wat onsio be. Gode abi seli baka ayal sekue baka delane a 
lenib a afen smik as deib unemin ye gebisio be. Adam kam wall 
damib ayamo deibonib a monib a dang mikik unabunib a dikilaasio be. 

